इस्सै कारण हरिद्वार ते प्रयाग च अर्ध कुंभ दा प्रचलन शुरू होई गेआ। पर उज्जैन ते नासिक च अर्धकुंभ नेईं होंदा। इस ब’रे उज्जैन च इक सांस्कृतिक ते धार्मिक संस्था ने अर्ध कुंभ दे आयोजन दा बीड़ा चुक्केआ ऐ। निरंजनी पंचायती अखाड़े दे महामण्डलेश्‍वर स्वामी शांतिस्वरूपानंद ने मित्तर भारत संस्था पास्सेआ अर्ध कुंभ आयोजत कीते जाने दा सुआगत करदे होई दस्सेआ जे सिंहस्थ महापर्व हर 12 ब’रे च आयोजत होंदा ऐ। इस कारण श्रद्धालुएं दे आगमन दी बवस्था लेई राज्य सरकार गी ताबड़ तोड़ कम्म करने पौंदे न। ऐसे च कार्य योजनां ठीक ढंगै कन्नै नेईं बनी सकदी।